**adidas Originals представи новите модели обувки NMD в София**

**Артисти, блогъри, стилисти и инфлуенсъри отбелязаха световната премиера на култовите маратонки**

**София, 19.08.2016** – Снощи, adidas Originals представи новите модели на емблематичните обувки NMD за сезон есен/зима 2016, отбелязвайки световната им премиера в новооткрития adidas Originals в Mall of Sofia. „Neighborhood“ е най-новата дизайн концепция, която превръща магазините не просто в магазин за кецове и лайфстайл облекло, а в пространство за общуване между феновете на adidas Originals.

Партито събра на едно място популярни имена от музикалната сцена, актьори, стилисти, блогъри, инфлуенсъри и лицата представени в „Sofia Originals“ – печатно издание създадено специално за софийската премиера на новите NMD. Събитието уважиха: Графа, Прея, Ники Илиев и съпругата му актрисата Саня Борисова, Сантра, Рут Колева, Даниел Петканов, Александра Богданска, както и Гари Дурдан (Gary Dourdan) познат от сериала „От местопрестъплението: Лас Вегас“ (CSI: Las Vegas). Дурдан е в България за снимките на новия филм на Ники Илиев, планиран да излезе на екран в началото на 2017г.

Гостите бяха посрещнати със селекция от DJ Мартен, който подбра за случая музика на познатите adidas лица – Pharrell Williams, Rita Ora и Kanye West. Именно техните колекции за спортния бранд налагат световните тенденции в уличната мода.

Магазин adidas Originals беше декориран със специално изработената тематична NMD витрина, идентична с тези на представителните магазини в Париж, Лондон, Берлин, Токио, Ню Йорк и Москва. Кулминационният момент настъпи, когато пред присъстващите бяха показани новите модели NMD за сезон есен/зима 2016. Гостите имаха възможността първи да видят, пробват и закупят едни от най-търсените и желани маратонки в света, превърнали се в обект на колекционерска страст.

Създаден за съвременен номадски начин на живот, NMD съчетават класиката и иновациите в препратки към някои от най-прогресивните модели на adidas като Micro Pacer, Rising Star и Boston Super. Новите модели за есен/зима 2016 показват как миналото вдъхновява бъдещето. Тези обувки отдават почит на колективната памет на adidas, като смело експериментират с нови форми и материали. NMD технически е маратонка за бягане, но е изработена като лайфстайл обувка. Средната част на подметката на NMD е изградена с помощта на BOOST технологията, съчетана с EVA елементи, които придават издръжливост и динамичност на цялата подметка, а горната част залага на здравината на технологията на Primeknit на adidas, осигурявайки нови нива на стабилност и динамика.

За да се превърне партито в незaбравим спомен, присъстващите имаха възможността да го запечатат на снимка със специално проектиран за вечерта Sofia Originals дизайн. Фото инсталация разпечатваше снимки в рамките на 9 секунди и предоставяше опция за споделяне на момента в социалните мрежи. Originals атмосферата на вечерта, беше допълнена със специално създадените за партито коктейли от Absolut Vodka - Essence и Bubbles.

Запомняща се вечер, която показа, как се е променила представата за автентичност откакто adidas Originals се превърна в културен феномен, а с нея се промени и идеята за оригиналност.

[www.adidas.com](http://www.adidas.com)

**За допълнителна информация, моля свържете се с**:

Георги Манчев

PR Manager – B+RED

Email: george.manchev@bplusred.com

Tel: +359 88 8576999